|  |
| --- |
| Izziņa par atzinumos sniegtajiem iebildumiem par Ministru kabineta noteikumu projektu **"Valsts robežsardzes maksas pakalpojuma cenrādis" (VSS-454)** |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 2021. gada 15. jūnijs |
|  |  |
| Saskaņošanas dalībnieki | Tieslietu ministrija, Finanšu ministrija, Vides aizsardzības un reģionālās attīstības ministrija, Latvijas Brīvo arodbiedrību savienība |
|  | |

|  |  |
| --- | --- |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrija, Vides aizsardzības un reģionālās attīstības ministrija |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Nav |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| **1.** | Noteikumu projekts kopumā | **Vides aizsardzības un reģionālās attīstības ministrija**  Pēc noteikumu projekta spēkā stāšanās saskaņā ar Ministru kabineta 2017.gada 4.jūlija noteikumu Nr.399 “Valsts pārvaldes pakalpojumu uzskaites, kvalitātes kontroles un sniegšanas kārtība” 4.3.apakšpunktu lūdzam veikt pakalpojumu apraksta aktualizēšanu valsts pārvaldes pakalpojumu portālā Latvija.lv. | Iebildums ņemts vērā | Pakalpojuma apraksts tiks aktualizēts valsts pārvaldes pakalpojumu portālā Latvija.lv. |
| **2.** | Noteikumu projekta 3.2.apakšpunkts:  „administratīvā pārkāpuma procesā, ja ekspertīzi nosaka amatpersona, kura veic administratīvā pārkāpuma procesu, vai tiesa;” | **Tieslietu ministrija**  Projekta 3.2.apakšpunktu nepieciešams precizēt atbilstoši Administratīvās atbildības likuma 39.panta 2.punktā noteiktajam, proti, cenrāža piemērošanas izņēmumā paredzēt amatpersonu, kura veic administratīvā pārkāpuma procesu. Vēršam uzmanību, ka šajā normā esošajā uzskaitījumā ietilpst arī tiesa (tiesnesis), tādējādi to projektā atsevišķi nav jānorāda. Tiesiskās skaidrības nodrošināšanai par projektā paredzētās normas tvērumu skaidrojumu var sniegt projekta anotācijā. | Iebildums ņemts vērā | Precizēts Noteikumu projekta 4.2.apakšpunkts: „administratīvā pārkāpuma procesā, ja ekspertīzi nosaka amatpersona, kura veic administratīvā pārkāpuma procesu;” |
| **3.** | Noteikumu projekta pielikums | **Tieslietu ministrija**  Projekta pielikuma 2.piezīmi par maksas pakalpojumu aprēķinā iekļauto atvieglojumu 10% apmērā piemērošanu nepieciešams papildus izvērtēt un svītrot. Vēršam uzmanību, ka šajā piezīmē iekļautais skaidrojums ir normatīvā akta sastāvdaļa un to var interpretēt kā atvieglojumu, kas tiešā veidā ietekmē piezīmē norādītās personas. Ja projekta autoriem ir vēlme noteikt atvieglojumu ar samazinātu maksas pakalpojuma cenu, to nepieciešams iekļaut noteikumu pamattekstā, kā tas ir, piemēram, Ministru kabineta 2017.gada 27.jūnija noteikumu Nr.360 “Rīgas vēstures un kuģniecības muzeja publisko maksas pakalpojumu cenrādis” 3.-7.punktā, vai arī projekta pielikumā veidot atsevišķu maksas pakalpojumu par dokumentu ekspertīzi noteiktām personu grupām ar samazinātu cenu. Ja atvieglojums noteiktām personu grupām netiks piešķirts, tad maksas pakalpojumu izcenojuma noteikšanas metodikas apraksts jāsniedz tikai projekta anotācijā, nevis pielikumā kā piezīme. | Iebildums ņemts vērā | Precizēts Noteikumu projekts. |
| **4.** | Anotācijas I sadaļa | **Vides aizsardzības un reģionālās attīstības ministrija**  Saskaņā ar MK 2009.gada 15.decembra instrukciju Nr.19 “Tiesību akta projekta sākotnējās ietekmes izvērtēšanas kārtība” (turpmāk – MK instrukcija Nr.19) 14.4.apakšpunktū anotācijas I sadaļas 2.punktā jānorāda paredzēto pakalpojumu nosaukumi, ja projekts paredz ieviest jaunus pakalpojumus vai arī pilnveidot esošos, kā arī to, vai pakalpojums tiks sniegts elektroniski (ja pakalpojums nav pieejams elektroniski, vai ir plānots veidot elektronisku kanālu). Ņemot vērā minēto, lūdzam atbilstoši MK instrukcijas Nr.19 14.4.apakšpunktā noteiktajam, anotācijas I sadaļas 2.punktā norādīt pakalpojuma “Dokumenta tehniskā ekspertīze” sniegšanas kanālus. Saskaņā ar Ministru kabineta 2017.gada 4.jūlija noteikumu Nr.399 “Valsts pārvaldes pakalpojumu uzskaites, kvalitātes kontroles un sniegšanas kārtība” 17.punktu pakalpojumu pieprasīšanas un saņemšanas kanāli iedalāmi klātienes un neklātienes kanālos. Neklātienes kanāli iedalāmi elektroniskos, telefoniskos un pasta starpniecības kanālos. | Iebildums ņemts vērā | Papildināts Anotācijas I sadaļas 2.punkts par pakalpojuma sniegšanas kanālu:  “Maksas pakalpojums “Dokumentu tehniskā ekspertīze” nav pieejams elektroniski, kā arī netiek plānots veidot elektronisku kanālu. Pakalpojums tiks sniegts klātienē, ņemot vērā praktisko situāciju, kādā ekspertam tiek iesniegti izpētāmie materiāli.” |
| Papildus lūdzam anotācijā iekļaut plašāku skaidrojumu saistībā ar pakalpojuma “Dokumentu tehniskā ekspertīze” cenas paaugstināšanos, ņemot vērā, ka šī brīža cena šim pakalpojumam ir 15,08 EUR, savukārt ar Ministru kabineta noteikumu projektu “Valsts robežsardzes maksas pakalpojumu cenrādis” (VSS-454) plānots paaugstināt šī pakalpojuma cenu vairāk kā divas reizes, nosakot tā cenu 35,12 EUR*.* | Iebildums ņemts vērā | Pakalpojuma cenas paaugstināšanas skaidrojums papildināts Anotācijas I sadaļas 2.punktā un anotācijas 2.pielikumā “Detalizēts ieņēmumu un izdevumu aprēķins”. |
| **Tieslietu ministrija**  Projekta pielikums paredz maksas pakalpojumu – dokumentu tehniskā ekspertīze. Ministru kabineta 2016.gada 20.decembra noteikumu Nr.835 “Noteikumi par tiesu ekspertīžu iestāžu sarakstu un tiesu ekspertu specialitāšu klasifikatoru” 2.pielikuma 8.punkts šādu ekspertīžu veikšanu paredz trīs ekspertu iestādēs – Valsts policijas Kriminālistikas pārvaldē, Valsts robežsardzes Galvenās pārvaldes Ekspertīžu dienestā un Valsts tiesu ekspertīžu birojā. Vēršam uzmanību, ka maksa par šādas ekspertīzes veikšanu minētajās iestādēs saskaņā ar to maksas pakalpojumu cenrāžiem būtiski atšķiras, tai skaitā Valsts policijā un Valsts robežsardzē, kurās ir noteikta eksperta darba stundas likme. Atbilstoši valsts pārvaldei noteiktajiem principiem valsts pārvaldes sniegto pakalpojumu maksa privātpersonām bez īpaša pamatojuma nedrīkstētu atšķirties. Ievērojot minēto, projekta anotācijas I sadaļas 2.punktā nepieciešams sniegt izvērstāku skaidrojumu par Valsts robežsardzes Galvenās pārvaldes Ekspertīžu dienestā veicamajām ekspertīzēm. | Iebildums ņemts vērā | Pakalpojuma izcenojuma detalizēts aprēķins ar paskaidrojumiem sniegts Anotācijas 2.pielikumā un Anotācijas I sadaļas 2.punktā:  ,,Lai aprēķinātu maksas pakalpojuma izcenojumu, tiek izvērtēti tiešie un netiešie izdevumi, kas saistīti ar pakalpojuma sniegšanu, ņemot vērā attiecīgajai iestādei pieejamo finansējumu gan uzturēšanas izdevumiem, gan kapitālajiem izdevumiem. Turklāt pakalpojuma ,,Dokumentu tehniskā ekspertīze” izmaksu aprēķinā tiek iekļauti izdevumi specifisku iekārtu iegādei, kas dažādām valsts pārvaldes iestādēm var būtiski atšķirties. Tieši izdevumi pamatkapitāla veidošanai sastāda šī maksas pakalpojuma izcenojuma lielāko īpatsvaru (38,7% no izmaksu kopējā apjoma”. |
|  |  | | |

Skaidrīte Kiesnere-Pierhuroviča

|  |
| --- |
| (par projektu atbildīgās amatpersonas vārds un uzvārds, paraksts) |
| Valsts robežsardzes Galvenās pārvaldes Finanšu pārvaldes Budžeta nodaļas vecākā speciāliste |
| (amats) |
| 67075744 |
| (tālruņa un faksa numurs) |
| skaidrite.kiesnere@rs.gov.lv |
| (e-pasta adrese) |